open-index/open-wikipedia-markdown huggingface dataset:
Ed Macauley

**Charles Edward "Ed" Macauley** (22. maaliskuuta 1928 St. Louis, Missouri – 8. marraskuuta 2011 St. Louis, Missouri) oli yhdysvaltalainen koripalloilija, joka pelasi NBA:ssa kymmenen kautta.

Ennen NBA:han siirtymistä Macauley pelasi yliopistotasolla Saint Louisin yliopistossa. Macauleyn NBA-seuroina olivat vuosina 1949–1959 St. Louis Bombers, Boston Celtics ja St. Louis Hawks. Hän oli NBA:n tähdistöottelun arvokkain pelaaja vuonna 1951. Huhtikuussa 1956 Macauley kaupattiin Celticistä Hawksiin, josta Celtics sai vastineeksi Bill Russell, jonka johdolla Celtics voitti 11 mestaruutta. Macauley voitti myös kertaalleen NBA-mestaruuden, 1958 Hawksissa.

Macauley toimi myöhemmin St. Louis Hawksin päävalmentajana. Hänet on kelpuutettu Basketball Hall of Fameen ja St. Louis Walk of Fameen. Hänestä tuli vuonna 1989 katolisen kirkon diakoni. Macauley kuoli marraskuussa 2011.

## Lähteet
Stan Albeck

**Stan Albeck** (17. toukokuuta 1931 – 25. maaliskuuta 2021) oli yhdysvaltalainen koripallovalmentaja. Hän aloitti uransa yliopistotason valmentajana Michiganissa.

Ammattilaistasolla Albeck toimi päävalmentajana Denver Rocketsissa (1970–1971), Cleveland Cavaliersissa (1979–1980), San Antonio Spursissa (1980–1983), New Jersey Netsissä (1983–1985) ja Chicago Bullsissa (1985–1986).

Albeck oli ammattilaisseuran avustavana valmentajana vuonna 2001, jolloin hän sai osittaisen halvauksen aivoverenkiertohäiriön seurauksena.

## Lähteet
Vasaralaukaus

**Vasaralaukaus** () on ammuntatekniikka, jossa ammutaan hyvin nopeasti kaksi laukausta samaan maaliin. Tekniikka on kehitetty, jotta maaliin saataisiin mahdollisimman iso shokkivaikutus mahdollisimman pienellä alueella. Kahta laukausta käytetään, koska kolmannen laukauksen jälkeen aseen rekyyli tekee osumisesta epätodennäköistä. Joissain aseissa on erillinen purske-moodi, jolloin vasaralaukauksia voi suorittaa automaattisesti.
Tila Tequila

**Thien Thanh Thi Nguyen**, taiteilijanimeltään **Tila Tequila** (s. 24. lokakuuta 1981) on yhdysvaltalainen malli, laulaja, televisiopersoona ja näyttelijä. Hän syntyi Singaporessa, jonne hänen vanhempansa olivat paenneet Vietnamin sodan jaloista. 

Tequila aloitti uransa 18-vuotiaana *[[Playboy]]*-lehden mallina. Hän on sittemmin esiintynyt lukuisissa tunnetuissa lehdissä, kuten *Stuffin* kannessa. Hän saavutti suuren suosion MySpace-sivustolla ja vuonna 2006 *[[Time (lehti)|Time]]* kutsui häntä "MySpacen kuningattareksi". MTV esitti vuonna 2007 biseksuaaliteemaista *[[A Shot at Love with Tila Tequila]]* tosi-tv -sarjaa, jossa hän näytteli pääosassa. Tequila on itse biseksuaali. Tequila esiintyi sivuroolissa elokuvassa *Voitte suudella sulhasta* (2007). 

Tequila on tehnyt useita itsemurhayrityksiä. Vaikka hänestä on myöhemmin tullut uskova kristitty, hän on kritisoinut kirkkojen homofobisina pitämiään ennakkoasenteita.

Tequila on myös puolustanut valheellisen historiankirjoituksen uhrina pitämäänsä ja Saksan pelastajaksi kuvailemaansa Adolf Hitleriä sekä osallistunut äärioikeistolaisen alt-right-liikkeen toimintaan. Twitter poisti Tequilan tilin toistuvien rasististen viestien vuoksi. Yhdysvaltain presidentinvaaleissa vuonna 2016 Tequila kampanjoi aktiivisesti Donald Trumpin valinnan puolesta.

Tequilan kihlattu Casey Johnson kuoli vuonna 2010 hoitamattomaan diabetekseen ja sitä seuranneeseen ketoasidoosiin.

Tequilalla on kaksi lasta, vuosina 2014 ja 2018 syntyneet tyttäret. Vuonna 2015 Tequila osallistui Yhdysvalloissa julkkisten ''Big Brotheriin'', josta hänet kuitenkin poistettiin jo parin päivän kuluttua kun hänen äärioikeistolaiset kommenttinsa olivat tulleet tuotantoyhtiön tietoon. 

## Lähteet
Jukka Ruusunen

**Jukka Aulis Ruusunen** (s. 1958) on suomalainen yritysjohtaja. Hän on toiminut Suomen kantaverkkoyhtiö Fingridin toimitusjohtajana ja johtoryhmän jäsenenä vuodesta 2007, mitä ennen hän toimi Fortumin kehitysjohtajana vuodesta 1999. Ruusunen on ilmoitanut jäävänsä eläkkeelle vuoden 2023 lopussa.

Ruusunen on koulutukseltaan tekniikan tohtori. Ennen siirtymistään Fortumin edeltäjän Imatran Voiman asiantuntijaksi vuonna 1996 hän työskenteli Teknillisessä korkeakoulussa ja Helsingin kauppakorkeakoulussa. Hän jatkoi myöhemmin molempien yliopistojen dosenttina.  Ruusunen valittiin vuonna 2008 energia-alan vuoden vaikuttajaksi.

## Lähteet
Tom Watson

**Thomas Sturges "Tom" Watson** (s. 4. syyskuuta 1949) on yhdysvaltalainen golfaaja. 

Kansas Cityssä, Missourissa syntynyt Watson perehtyi lajiin jo lapsena isänsä johdolla. Hän aloitti ammattilaisuransa vuonna 1971, jolloin hän myös valmistui Stanfordin yliopistosta. Hän oli vuonna 1993 Yhdysvaltain Ryder Cup -joukkueen kapteenina. 

Vuonna 2000 *Golf Digest* -lehti nimesi Watsonin kaikkien aikojen kymmenenneksi suurimmaksi pelaajaksi. Hän on ollut PGA:n vuoden pelaaja kuuteen otteeseen ja voittanut kolme Vardon Trophya. Hänelle myönnettiin vuonna 1988 paikka World Golf Hall of Famesta. 

## Major championshipit
Watson on voittanut ammattilaisurallaan kahdeksan niin kutsuttua *major championship* -turnausta:

* The Masters Tournament (1977, 1981)
* Yhdysvaltain avoin (1982)
* Britannian avoin (1975, 1977, 1980, 1982, 1983)

PGA Championshipissa hän ylsi toiseksi vuonna 1978.
Ronnie Fearn

**Ronald Cyril "Ronnie" Fearn**, paroni Fearn OBE (6. helmikuuta 1931 – 24. tammikuuta 2022) on brittiläinen liberaalidemokraattipuolueen poliitikko. Hän istui parlamentin jäsenenä Southportista vuosina 1987–1992 ja 1997–2001.

Fearn sai parlamentin jätettyään elinikäisen päärinarvon, ja hänestä tuli paroni Fearn. Hän oli saanut aiemmin Brittiläisen imperiumin ritarikunnan upseerin (OBE) arvon.

## Lähteet
Wacom

**Wacom** () on maailmanlaajuinen piirustuslautoja ja muita digitointilaitteita valmistava yritys.

## Tuotteet

Wacom valmistaa useita erilaisia ja eri kokoisia piirustuslautoja. Monien mallien mukana tulee myös laudan ominaisuuksia hyödyntävä ohjelmisto, kuten Corel Painter Essentials tai Adobe Photoshop Elements. Joissakin malleissa on myös hiiri mukana.

***Bamboo**
:Bamboo on Wacomin ensimmäinen yleiseksi tietokoneen osoitinlaitteeksi tarkoitettu mallisto, joka on suunnattu pääasiassa kuluttajille ja pienyrityksille. Sitä markkinoidaan kaikille tietokoneen käyttäjille pelkkien graafisen alan ammattilaisten sijaan. Nykyinen Bamboo-sarja on mallin toinen sukupolvi. Toisessa sukupolvessa on parannettu muun muassa paineentunnistusta (ensimmäisessä sukupolvessa 512 tasoa, kun uudessa 1024). Toisen sukupolven myötä Wacom on laajentanut tuotevalikoimaansa ja uusia malleja kuten Bamboo Pen&Touch on ilmestynyt, joissa piirustuslauta tunnistaa myös kosketuksen.

***PenPartner**
:PenPartner on erityisesti kannettaville tietokoneille suunniteltu piirustuslevy.

***Volito**

***Graphire**
:Graphire on erityisesti harrastajille markkinoitu malli, joka on suureksi osaksi korvattu Bamboo-mallistolla. Japanissa se tunnetaan nimellä FAVO. Viimeisin versio on Graphire4. Nykyisin myynnissä on ainoastaan langaton Bluetooth-versio.

***Intuos**
:Intuos on ammattilaisia ajatellen suunniteltu malli. Sitä on saatavina monenkokoisia versioita eri mittasuhteissa. Intuosissa on 2048-tasoinen paineentunnistus ja sitä on tällä hetkellä (tammikuu 2010) saatavilla Small-, Medium- ja Large-versioina sekä langattomana bluetooth-versiona. Nykyinen Intuos-sarja on mallin neljäs sukupolvi. Jotkin käyttäjät ovat raportoineet kynien vaihtoterien yllättävän nopeasta kulumisesta.

***Cintiq**
:Cintiq on piirto-ominaisuuksilla varustettujen nestekidenäyttöjen sarja. Ne mahdollistavat piirtämisen suoraan näytön pintaan kuten kosketusnäytöissä. Cintiq-näyttöjä on saatavina 24-, 21- ja 12-tuumaisina. Koska cintiqissä on näyttö, se tekee tuotteesta melko kalliin.
Anne Kukkohovi

**Anne Kukkohovi** (o.s. **Laaksonen**, s. 3. lokakuuta 1970 Vaasa) on suomalainen malli. 

## Ura
Kukkohovi työskenteli mallina 1990–1998 sekä Suomessa että ulkomailla muun muassa Englannissa, Japanissa, Saksassa ja Ruotsissa. Mallin uran jälkeen hän työskenteli art directorina mainostoimistoissa DDB Helsinki, Dynamo Advertising ja Hasan & Partners. Seuraavaksi Kukkohovi perusti yhdessä miehensä kanssa Supersuper Oy:n joka tarjoaa luovan suunnittelun asiantuntijapalveluja markkinointiviestinnän, PR:n ja viihdeteollisuuden aloille.

Kukkohovi on nähty myös televisiojuontajana *Sinun unelmiesi tähden* -sarjassa 1990-luvun puolivälissä ja vuosina 2008–2012 sarjassa *[[Suomen Huippumalli haussa]]*. Vuosina 2013–2014 ja 2017 hän on juontanut *[[Koko Suomi leipoo]]* -ohjelmaa.

Docendo julkaisi syksyllä 2019 Emilia Salorannan kirjoittaman Kukkohovin elämäkerran *Päin punaista: Anne Kukkohovin kyydissä 24/7*. 

Kukkohovi perusti vuonna 2024 OnlyFans-tilin, jonne hän julkaisee muun muassa eroottista sisältöä itsestään. Samana vuonna 54-vuotias Kukkohovi muutti Los Angelesiin luomaan aikuismallin uraa jouduttuaan Suomessa talousvaikeuksiin ylivelkaantumisen takia.

## Yksityiselämä
Kukkohovi oli naimisissa vuosina 2001–2018 Joni Kukkohovin kanssa ja heillä on avioliiton alkuaikana syntynyt poika.
Kukkohovi on kertonut käyttäneensä malliuransa aikana kannabista ja ekstaasia. Hän on kertonut pitävänsä myös naisista.

## Lähteet
*Nelonen: Anne Kukkohovi juontaa Suomen Huippumalli haussa -sarjan
*Plaza: Anne Kukkohovi juontaa Suomen Huippumalli haussa -sarjan
*MTV3: Anne Kukkohovi juontaa Koko Suomi leipoo -sarjan

### Viitteet

## Aiheesta muualla
Antonio Pettigrew

**Antonio Pettigrew** (3. marraskuuta 1967 – 10. elokuuta 2010) oli yhdysvaltalainen pikajuoksija. Hän voitti Tokion MM-kisoissa 1991 maailmanmestaruuden 400 metrin juoksussa ja hopeaa 4&nbsp;×&nbsp;400 metrin viestissä.

Toukokuussa 2008 Pettigrew myönsi käyttäneensä dopingia uransa aikana. Tunnustuksensa jälkeen Pettigrew sai kahden vuoden kilpailukiellon ja hän menetti Sydneyn olympialaisten pitkän viestin olympiakullan ja vuosien 1997, 1999 ja 2001 MM-kisojen viestikullat. Kaikki Pettigrew'n 1. tammikuuta 1997 jälkeen tekemät tulokset hylättiin.

Vuonna 1998 Pettigrew oli mukana Yhdysvaltain viestijoukkueessa, joka juoksi 4×400 metrin maailmanennätyksen 2.54,20, mutta tulos mitätöitiin Pettigrew'n dopingtunnustuksen jälkeen. Joukkueessa juoksivat Jerome Young, Pettigrew, Tyree Washington ja Michael Johnson. 

Pettigrew löydettiin kuolleena autostaan 10. elokuuta 2010. Kuolinsyyksi ilmoitettiin myöhemmin difenhydramiini-nimisen antihistamiinin yliannostus.

## Lähteet

## Aiheesta muualla
*
Niki (lentoyhtiö)

**Niki** (virallinen nimi *NIKI Luftfahrt GmbH*) oli itävaltalainen halpalentoyhtiö. Sen kotipaikka oli Wien ja se operoi vapaa-ajanliikennettä Euroopassa ja Egyptissä Wienistä, Salzburgista ja Friedrichshafenista. Yhtiön solmukohta oli Wienin kansainvälinen lentoasema.

## Historia
Niki Lauda, entinen Formula 1 -kuljettaja, syrjäytettiin Lauda Airin johtokunnasta marraskuussa 2000. Vuonna 2003 hankki entisen Aero Lloyd Austrian operoinnin. Lentoyhtiö aloitti liikennöinnin 28.11.2003 nimellä *FlyNiki*. 9.1.2004 Niki aloitti yhteistyön Air Berlinin kanssa. Kaksi yhtiötä mainostivat yhteistyötään *halpojen hintojen allianssina*. Air Berlin liitti Nikin tytäryhtiökseen loppuvuonna 2011.

Lentoyhtiön omistussuhteet oli jaettu Air Berlinin (49,9%), Niki Laudan ja 197 työntekijän kesken (maaliskuussa 2007).

Niki hakeutui konkurssiin ja lopetti lentojen operoinnin 13. joulukuuta 2017 sen jälkeen, kun sen emoyhtiö Air Berlin oli mennyt konkurssin aiemmin samana syksynä ja Nikin myynti Lufthansalle peruuntui. Tammikuussa 2018 IAG-konserni ilmoitti ostavansa Nikin liiketoiminnan ja siirtävänsä sen Vueling-halpalentoyhtiönsä Itävallan-tytäryhtiöksi. Kauppasummaksi oli sovittu 20 miljoonaa euroa, minkä lisäksi IAG sitoutui sijoittamaan yhtiöön 16,5 miljoonaa euroa uutta pääomaa. Myöhemmin samassa kuussa tuomioistuimet kuitenkin pysäyttivät suunnitellun kaupan IAG-konsernin kanssa, koska kaupasta oli sovittu Saksan konkurssilainsäädännön mukaisesti, vaikka Nikin kotipaikka oli Itävallassa.

23. tammikuuta 2018 Nikin konkurssipesä ilmoitti, että uuden huutokaupan oli voittanut Niki Laudan Laudamotion GmbH -yritys. Kauppasummaa ei julkistettu, mutta saksalainen Bild am Sonntag -lehti uutisoi sen olevan 30 miljoonaa euroa, minkä lisäksi Laudamotion sijoittaa 16,5 miljoonaa euroa pääomaa yhtiöön. IAG jätti myös tarjouksen, mutta hävisi tarjouskilpailun. Niki Lauda kertoi pyrkivänsä työllistämään lähes kaikki Nikin tuhannesta työntekijästä ja oli hankkinut 15 lentokonetta, jotta lennot voitaisiin aloittaa uudelleen maaliskuussa 2018.

## Laivasto

Heinäkuussa 2016:

* 5 Airbus A319-100
* 11 Airbus A320-200
* 2 Airbus A321-200

## Lähteet

## Aiheesta muualla
*Niki
*Nikin laivasto
Rat Salad

**Rat Salad** on instrumentaalikappale Black Sabbath -yhtyeen toiselta albumilta  *[[Paranoid]]*. Kappale alkaa Tony Iommin kitaroinnilla, mutta muuttuu nopeasti Bill Wardin  rumpusooloksi.
Encore (täsmennyssivu)

**Encore**  on ranskankielinen sana, joka tarkoittaa ’enemmän, uudelleen, vielä’. 

**Encore** tarkoittaa seuraavia asioita:
* encore, konserttitermi
* *[[Encore (Tangerine Dreamin albumi)|Encore]]*, Tangerine Dreamin livealbumi vuodelta 1977
* *[[Encore (Bobby Vintonin albumi)|Encore]]*, Bobby Vintonin albumi vuodelta 1980
* *[[Encore (David Allan Coen albumi)|Encore]]*, David Allan Coen kokoelma-albumi vuodelta 1981
* *[[Encore (Lee "Scratch" Perryn albumi)|Encore]]*, Lee ”Scratch” Perryn albumi vuodelta 2003
* *[[Encore (Eminemin albumi)|Encore]]*, Eminemin albumi vuodelta 2004
* Encore, oik. Sabine Ohmes, saksalainen laulaja
* *[[Kolme kohtaloa]]* (*Encore*), brittiläinen elokuva vuodelta 1951
* *[[Encore (vuoden 1988 elokuva)|Encore]]* (myös nimellä *Once More*), ranskalainen elokuva vuodelta 1988
* *[[Encore (vuoden 1996 elokuva)|Encore]]*, ranskalainen elokuva vuodelta 1996
* *[[Adobe Encore]]*, tietokoneohjelma
* Buick Encore, automalli.

## Katso myös
* Encores
Radostin Kišišev

**Radostin Prodanov Kišišev** (; s. 30. heinäkuuta 1974 Burgas) on bulgarialainen jalkapalloilija. Hän pelasi maajoukkueessa vuoden 1998 maailmanmestaruuskilpailuissa Ranskassa.

Kišišev on vuodesta 2000 pelannut englantilaisissa seuroissa, joita ovat olleet Charlton Athletic FC, Leeds United AFC ja Leicester City FC.
Brian Talboys

**Brian Edward Talboys**, Sir (7. kesäkuuta 1921 – 3. kesäkuuta 2012) oli uusiseelantilainen National Partyn poliitikko, joka toimi maansa varapääministerinä vuosina 1975–1981. Hän syntyi Wanganuissa Pohjoissaarella. Hän opiskeli Uudessa-Seelannissa ja myös Manitoban yliopistossa Kanadassa.

Talboys palveli toisen maailmansodan aikana ilmavoimissa. Hän tuli valituksi parlamenttiin ensimmäistä kertaa vuonna 1957.

Paitsi varapääministerinä, Talboys toimi muun muassa Uuden-Seelannin ulkoministerinä. Hän vetäytyi parlamentista vuoden 1981 vaaleissa ja saavutti sittemmin menestystä liike-elämässä.

## Lähteet
Winston Peters

**Winston Raymond Peters** (s. 11. huhtikuuta 1945) on uusiseelantilainen poliitikko. Hän aloitti uransa National Partyssa, mutta perusti vuonna 1993 puolueen New Zealand First, jota hän yhä johtaa. 

Peters sai ensi kertaa parlamenttipaikan vuoden 1978 vaaleissa. Hän on toiminut Uuden-Seelannin varapääministerinä (1996–1998, 2017–) ja ulkoministerinä (2005–2008, 2017–). 

Petersistä tuli pääministerin sijainen kesäkuussa 2018, jolloin pääministeri Jacinda Ardern jäi kuuden viikon äitiyslomalle.

## Lähteet

## Aiheesta muualla
Ohjaskelkkailun maailmanmestaruuskilpailut 2000

**Ohjaskelkkailun maailmanmestaruuskilpailut 2000** järjestettiin St. Moritzissa, Sveitsissä. Kilpailut olivat järjestyksessään 31. lajin maailmanmestaruuskilpailut.

## Miesten yksikkö

### Naisten yksikkö

## Miesten kaksikko

## Sekajoukkue

## Mitalitaulukko

## Lähteet
*Miesten kaksikon maailmanmestarit 
*Miesten yksikön maailmanmestarit 
*Sekajoukkueen maailmanmestarit 
*Naisten yksikön maailmanmestarit
STW

**STW** voi tarkoittaa seuraavia:

* STW, *Swan Television, Western Australia*, australialainen televisioasema
* STW, Station Wagon, nimitys farmariautosta
* STW, Surviving the World, verkkosarjakuva.
Quảng Bình

**Quảng Bình** on Vietnamin entinen maakunta. Se sijaitsi maan keskiosassa Bắc Trung Bộn alueella. Sen pinta-ala oli 8&nbsp;065 neliökilometriä, ja vuonna 2009 siellä oli 846&nbsp;924 asukasta. Maakunnan väestötiheys oli siten 105,0 asukasta neliökilometrillä. Quảng Bìnhin pääkaupunki oli Đồng Hới.

Vuoden 2025 hallinnollisessa uudistuksessa Quảng Bình liitettiin Quảng Trịn maakuntaan.

Phong Nha-Kẻ Bàngin kansallispuisto sijaitsi maakunnan alueella 50 kilometriä Đồng Hớin kaupungista pohjoiseen. Maakuntaa palveli Đồng Hớin lentoasema.

Quảng Bình rajautui lännessä Laosiin, pohjoisessa Hà Tĩnhin maakuntaan, idässä Etelä-Kiinan mereen ja etelässä Quảng Trịn maakuntaan. Quảng Bình jakautui yhteen kaupunkiin (Đồng Hới) ja kuuteen piirikuntaan:
* Bố Trạch
* Lệ Thủy
* Minh Hóa
* Quảng Ninh
* Quảng Trạch
* Tuyên Hóa

## Lähteet

## Aiheesta muualla
Punnusjärvi

**Punnusjärvi** (v:sta 1948 ) on järvi Karjalankannaksella Punnuksen eli Krasnoozernojen maalaiskunnassa, Leningradin alueen Käkisalmen piirissä Venäjällä. Järvi sijaitsee Suomen Neuvostoliitolle luovuttamalla alueella. Suomelle kuuluessaan järvi sijaitsi Muolaan ja Valkjärven kuntien rajalla. Punnusjärven pinta on 16,7 metriä merenpinnan yläpuolella ja se kuuluu Vuoksen vesistöön. Punnusjärveen laskee koillisesta Mutajoki ja kaakosta Suontaanjoki. Punnusjärven laskujoki Himalanoja alkaa järven länsiosasta ja laskee Kirkkojärveen. Suomelle kuuluessaan järven rannoilla oli useita kyliä: Valkjärven puolella Lahdenpohja, Sarkola, Jutikkala, Lankila ja Kuuppola sekä Muolaan puolella Punnus, Sokiala, Myhkyrilä, Oravala ja Himala. Nykyisin asutusta on lähinnä vain Punnuksessa, Lankilassa ja Kuupolassa.

## Lähteet
Hrvoje Ćustić

**Hrvoje Ćustić** (21. lokakuuta 1983 – 3. huhtikuuta 2008) oli kroatialainen jalkapalloilija. Hän pelasi NK Zadarissa vuosina 2000–2005 ja 2007–2008; välillä hän vietti kaksi kautta NK Zagrebissa. Hän kuului vuosina 2002–2005 Kroatian alle 21-vuotiaiden jalkapallomaajoukkueeseen. 

Ćustić löi pahoin päänsä pelissä kentän viereiseen muuriin 29. maaliskuuta 2008. Hän pääsi välittömästi sairaalahoitoon ja sai leikkauksen. Tila alkoi kuitenkin äkkiä heiketä muutaman päivän kuluttua, ja 24-vuotias jalkapalloilija menehtyi vammoihinsa 3. huhtikuuta.

## Lähteet
Onny Parun

**Onny Parun** OBE (s. 15. huhtikuuta 1947) on uusiseelantilainen tennispelaaja. Hän eteni finaaliin Australian avoimissa 1973, jossa hävisi John Newcombelle. 

Vuonna 1974 Parun voitti Ranskan avointen nelinpelimestaruuden parinaan australialainen Dick Crealy; vastustajina olivat Robert Lutz ja Stan Smith.

Parun voitti kaksinpelimestaruudet muun muassa Heineken Openissa Aucklandissa vuosina 1973, 1975 ja 1976. Hän eteni finaaliin myös vuosina 1974 ja 1978. Hän pelasi niin ikään Davis Cupissa. Hän oli korkeimmillaan maailman rankinglistan sijalla 18 vuonna 1975.

## Lähteet
Sadepilvien kylväminen

**Sadepilvien kylväminen** on tunnetuin tapa, jolla ihminen muuttaa säätä. Pilviin kylvetään kemikaalia, tyypillisesti hopeajodidia, joka kiihdyttää sadeprosessia, ja silloin pilvi sataa aikaisemmin kuin mitä se luonnostaan sataisi.

Pilviä kylvetään siksi, että ne eivät ehtisi kasvaa suuriksi kuuropilviksi ja tuottaa rakeita, tai siksi, että voitaisiin tuottaa sadetta viljelmille, tai estää sadetta tärkeissä tapahtumissa. Tästä ovat esimerkkeinä Moskovan ja Pekingin olympialaiset. Tsernobylin ydinonnettomuuden jälkeen pilviä kylvettiin niin ettei radioaktiivinen sade osunut asutuskeskuksiin.

Kylvämistä käytetään raekuurojen estämiseen siellä, missä rakeista olisi erityistä haittaa maanviljelylle. Tyypillisiä suojattavia viljelyskasveja ovat viinirypäle ja vihannekset.

Pilviin kylvetty kemikaalipöly toimii jäätymis- ja tiivistymisytiminä. Oletetaan, että suuri määrä ytimiä tuottaa suuren määrän rakeita, jotka kilpailevat keskenään tiivistyvästä vedestä, ja samasta vesimassasta syntyy monta pientä raetta eikä pientä määrää suuria rakeita. Pienet rakeet aiheuttavat vähemmän vahinkoa, ja saattavat myös helpommin sulaa ennen kuin ne putoavat maahan asti.

Kemikaalit voidaan kylvää pilviin joko lentokoneesta pudottamalla tai rakettien avulla.

Pilvikylvön historia ulottuu 1940-luvulle kun General Electric -yhtiön tiedemiehet kehittivät laboratorioissaan eri kemikaaleja kokeilemalla tavan saada pilvet satamaan. 

Vuonna 1978 arviolta 2,7 miljoonaa kilogrammaa hopeajodidia päästettiin ilmakehään Yhdysvalloissa. Tämä johti maan ympäristöviraston EPA:n tutkimukseen, miten kemikaali vaikuttaa ihmisten ja luonnon hyvinvointiin. 

Sittemmin on pyritty luopumaan hopeajodidin käytöstä. Rikkiä ja merivettä pidetään yhtenä vaihtoehtona. 

## Lähteet
Modifioitu newtonilainen dynamiikka

**Modifioitu Newtonilainen dynamiikka** (engl. *MOdified Newtonian Dynamics*, **MOND**) on vaihtoehtoinen lähestymistapa Newtonin mekaniikkaan. Se perustuu tosiseikkaan, ettei Newtonilaista painovoimalakia ole kyetty kokeellisesti verifioimaan hyvin pienissä painovoimakentissä, joten painovoima *saattaa* käyttäytyä tällaisissa oloissa poikkeavalla tavalla. MONDin idean esitti ensimmäisenä israelilainen fyysikko Mordechai Milgrom vuonna 1983 mahdollisena selityksenä pimeän aineen ongelmaan. MONDia ei nykymuodossaan voida pitää fysikaalisena teoriana vaan ainoastaan niin kutsuttuna efektiivisenä mallina. Tästä huolimatta sen perusteella tehdään verraten paljon tieteellistä tutkimusta.

Matemaattisesti MOND perustuu Newtonin toisen lain muunnokseen. Kun normaalin mekaniikan mukaan voiman ja sen aiheuttaman kiihtyvyyden välillä on tunnettu yhteys

:\mathbf{F} = m \mathbf{a}

MOND-mallissa tämä on muutettu muotoon

:\mathbf{F} = m \mu(\frac{a}{a_0})\mathbf{a}\,,

missä funktio &mu;(x) toteuttaa ehdon

:\mu(x) = 1 \,, kun |x| >> 1\,, 
:\mu(x) = x \,, kun |x| , 

Jos siis kiihtyvyyden suuruus *a* on huomattavasti suurempi kuin jokin kiihtyvyys *a<sub>0</sub>*, MOND tuottaa täsmälleen samoja tuloksia kuin tavanomainen Newtonilainen mekaniikka. Tämän vuoksi jos *a<sub>0</sub>* on riittävän pieni, poikkeama Newtonilaisesta mekaniikasta jäisi huomaamatta. Itse funktioon &mu;(x) MOND-malli ei ota kantaa, kunhan se vain toteuttaa yllä mainitun raja-arvoehdon. Alkuperäisessä julkaisussaan Milgrom huomauttaa, ettei &mu;(x):n valinnalla ole erityisen merkittävää vaikutusta mallin antamiin tuloksiin.

Kiihtyvyydellä *a<sub>0</sub>*, jota mallissa kutsutaan *[[kiihtyvyysvakio]]ksi*, on yleisen luonnonvakion asema. Se on siis esimerkiksi valonnopeuteen verrattavissa oleva maailmankaikkeuden ominaisuus. Milgrom itse johti sille havaintojen perusteella likimääräisen arvon a_0 \approx 2 \cdot 10^{-8} m/s^2. Tämä lukuarvo osoittautuu olevan lähellä tuloa *cH<sub>0</sub>*, missä *c* on valonnopeus ja *H<sub>0</sub>* on Hubblen vakio. On kuitenkin tärkeää huomata, että mitään perustetta tälle numeeriselle yhteensattumalle ei tunneta, eikä MOND kykene sellaista esittämään.

Vuonna 2004 Jacob Bekenstein julkaisi relativistisen TeVeS-painovoimateorian, joka redusoituu epärelativistisella rajalla yhtäpitäväksi MOND-mallin kanssa.

## Katso myös
*Pimeä aine
*TeVeS
*STVG
*PPN

## Lähteet

## Aiheesta muualla
*The MOND pages  
*M. Milgrom: ''Does Dark Matter Really Exist?''
7,65×21 mm Parabellum

**7,65×21 Parabellum**  (tunnettu myös nimillä **.30 Luger** ja **7,65×21 mm Luger**) on vuonna 1898 kehitetty pistoolipatruuna. Patruunan kehitti saksalainen Deutsche Waffen- und Munitionsfabrik -asetehdas (DWM) Parabellum-pistoolia varten. Myöhemmin patruunasta kehitettiin 9×19 mm Parabellum -patruuna. Patruunan pääsuunnittelijat olivat Georg Luger ja Hugo Borchardt, jotka kehittivät patruunan 7,65×25 mm Borchardt -patruunasta.

## Käyttö
Patruunaa käytettiin vuosina 1898–1949 Saksassa, Sveitsissä ja Suomessa.
Suomessa 7,65 mm:n Luger-pistooli (M/23) otettiin käyttöön vuonna 1922. Yhteensä 8000 pistoolia toimitettiin Suomeen, mutta vain pieni osa selvisi sodista. Näistä muutamia säilytettiin varastoissa vuoteen 1980 asti.

## Lähteet
Mikel Laboa

**Mikel Laboa Mancisidor** (15. kesäkuuta 1934 &ndash; 1. joulukuuta 2008) oli baskinkielinen laulaja. Suurin osa hänen musiikistaan on baskinkielistä, ja hänet tunnetaankin merkittävänä nykyisenä baskikulttuurin edistäjänä.  

Baskimaan Pasajesissa syntynyt Laboa opiskeli alun perin lääketiedettä Pamplonassa. Hän on julkaissut lukuisia levytyksiä 1960-luvulta lähtien.

## Diskografia
* *Lau herri kanta*, 1964
* *Ursuako Kantak*, 1966
* *Bertold Brecht*, 1969
* *Haika Mutil*, 1969
* *Euskal Kanta Berria*, 1972
* *Bat-Hiru*, 1974
* *Lau-bost*, 1980
* *6 (Sei)*, 1985
* *Lekeitioak*, 1988
* *12 (Hamabi)*, 1989
* *14 (Hamalau)*, 1994
* *Mikel Laboa Zuzenean*, 1997
* *Zuzenean II - Gernika*, 2000
* *60ak+2*, 2003
* *Xoriek - 17*, 2005
Tras Honan

**Tras Honan** (4. tammikuuta 1930 – 25. marraskuuta 2023) oli irlantilainen Fianna Fáil -puolueen poliitikko. Hän istui senaatissa vuosina 1977–1993 ja toimi kahteen otteeseen sen puheenjohtajana (*Cathaoirleach*; 1982–1983, 1987–1989). 

Dublinissa syntyneestä Honanista tuli senaatin ensimmäinen naispuolinen puheenjohtaja. Hän kuuluu poliittiseen sukuun, jossa on myös muita poliitikkoja. Hänen siskonsa Carrie Acheson äänestettiin parlamentin alahuoneeseen vuonna 1981.

## Lähteet
Arlan Stangeland

**Arlan Ingehart Stangeland** (8. helmikuuta 1930 – 2. heinäkuuta 2013) oli yhdysvaltalainen republikaanisen puolueen poliitikko. Hän istui liittovaltion edustajainhuoneessa Minnesotan seitsemännestä vaalipiiristä vuosina 1977–1991. Hän oli aiemmin toiminut muun muassa osavaltion edustajainhuoneen jäsenenä. 

Stangelandin poliittinen ura päättyi erääseen puhelinsoittoskandaaliin. Hän ei saanut uutta kautta, vaan hävisi paikkansa demokraattipuolueen Collin Petersonille.

## Lähteet
Veljesseura

**Veljesseura** on rekisteröimätön yhteisö, joka jakaa kriittistä tietoa Jehovan todistajista. Yhteisö on perustettu vuonna 2006. Yhteisö sai alkunsa entisen Jehovan todistajan tekemistä komiteaistuntoäänityksistä, jotka laitettiin esille verkkosivuille. Sivuston tarkoitus on toimia vertaistukena ja tietopalveluna kaikille niille, joita Jehovan todistajien opit tai toimintatavat kiinnostavat sekä jakaa sellaista tietoa uskonnosta, joita jäsenet eivät ovelta-ovelle saarnaamisessaan kerro.

Veljesseura.org on Suomen suurin Jehovan todistajia käsittelevä sivusto. Sivuston suosituin osa on vertaistukea ja tietoa tarjoava keskustelufoorumi, joka korvasi aikaisemman, h2o-foorumin vuonna 2007. 

## Aiheesta muualla
* veljesseura.org: Veljesseura
Savuolut

**Savuolut** (saks. *Rauchbier*) on oluttyyppi, jossa on voimakas savun maku. Savuolut saa arominsa maltaiden paahtamisesta savulla, joka on saatu aikaan polttamalla pyökki- tai tammihalkoja avotulella. Savuolutta valmistetaan sekä ohra- että vehnämaltaista.

Maailman tunnetuimpien savuoluiden joukkoon kuuluu saksalainen Schlenkerlan savuolut (5,1 t-%), joka on väriltään hyvin tumman punaruskeaa. Nimekkäin savuolut valmistetaan Saksassa Pohjois-Baijerin Bambergin kaupungissa. Suomalaisten savuoluiden joukossa on mm. Karhu Korpisavu (4,6 / 6 t-%) ja Vakka-Suomen Panimon Prykmestar Savukataja (9%). 

## Lähteet
Lancia Y10

**Lancia Y10** on Lancian vuosina 1985–1995 valmistama A-segmentin automalli, joka korvasi Lancia A112:n. Sitä myytiin joillain markkinoilla nimellä **Autobianchi Y10**. Mallin seuraajaksi tuli Lancia Y.

Lancia Y10 esiteltiin Geneven autonäyttelyssä keväällä 1985. Se oli ensimmäinen malli, jossa käytettiin 1,0-litraista (45&nbsp;hv) FIRE-moottoria. Saatavana oli myös brasilialaisvalmisteinen 1,0-litrainen vapaasti hengittävänä (55&nbsp;hv) tai turboahdettuna (85&nbsp;hv) versiona. Kolmiovisen auton ilmanvastuskerroin oli hyvä 0,31. Varustelutaso oli Y10:ssä korkea. Siihen oli saatava esimerkiksi ilmastointi, sähköikkunat ja keskuslukitus. Takaluukun kansi oli aina maalattu mustaksi auton ulkoväristä riippumatta.

Torinon autonäyttelyssä 1986 esiteltiin nelivetoinen Y10 4WD, jonka moottorina oli FIRE 50-hevosvoimaisena.

Moottorivalikoimaa laajennettiin vuonna 1989 1,1-litraisella (57&nbsp;hv) FIRE:llä sekä monipistesuihkutteisella 1,3-litraisella (78&nbsp;hv). Jälkimmäinen oli uudessa GTie-mallissa, joka korvasi turbon. Saataville tuli lisäksi portaaton CVT-automaattivaihteisto.

Vuonna 1992 malli sai uudet sivupeilit, takavalot, etusäleikön ja kojetaulun. 1,0-litrainen FIRE poistui mallistosta.

Suomessa Lancia Y10 tuli myyntiin vuonna 1987, jolloin Autonovo Oy aloitti Lancian maahantuonnin. Auto oli Suomessa rekisteröity neljälle henkilölle. Vuonna 1989 auton hinta oli 61&nbsp;500 markkaa. Lancia Y10 oli suunniteltu ensisijaisesti kaupunkiautoksi ja Suomessa sitä markkinoitiin etenkin naiskuljettajille. Auton menestys jäi vaatimattomaksi; sitä myytiin vain 400 kappaletta vuosina 1987–1989. Teknisesti hyvin samankaltainen, mutta koriltaan huomattavasti tilavampi Fiat Uno maksoi 53&nbsp;700 markkaa vuonna 1989. 

Autonovo Oy lopetti Lancian maahantuonnin vuoden 1990 lopussa, ja uudeksi maahantuojaksi tuli Konelan tytäryhtiöksi perustettu Italkon Oy.

## Lähteet
* 
* 

### Viitteet

## Aiheesta muualla
Olavi Heliövaara

**Olavi Konstantin Heliövaara** (21. helmikuuta 1891 Kuru – 12. lokakuuta 1980 Oulu) oli Oulun hiippakunnan piispa 1954–1963. Hän sai teologian kunniatohtorin arvon 1955. Hän oli kirkko-oikeuden tuntija.

## Ura pappina
Heliövaara oli muun muassa Raahen kirkkoherra 1922–1934, Oulun tuomiokapitulin asessori 1928–1934, Tampereen tuomiokapitulin asessori 1940–1944 ja Kirkkohallituksen kirkkoneuvos 1944–1954. Sodan jälkeen Heliövaara työskenteli kirkkohallituksessa siirtoseurakuntiin ja kirkkojen jälleenrakennukseen liittyvien asioiden parissa. Olavi Heliövaara sai jo vuoden 1943 piispanvaalissa enemmistön äänistä, mutta presidentti Risto Ryti nimitti piispaksi Väinö Malmivaaran.

### Oulun piispa (1954–1963)
Malmivaaran jäätyä eläkkeelle vuonna 1954, Heliövaarasta tuli Oulun piispa. Piispana Heliövaara otti asioihin kantaa harkiten ja pyrki tasapainoilemaan hiippakuntansa eri herätysliikkeiden välillä.

## Julkaisuja

**Jeesus – tutkimuksen probleemeja* (1932)
**Lakeja ja asetuksia kirkollisille toimihenkilöille* (1936)
**Kirkkolaki* 4. p. (1945) 

## Lähteet
Charles Zentai

**Charles Zentai** (entiseltä nimeltään Károly Steiner, 8. lokakuuta 1921 – 13. joulukuuta 2017) oli unkarilainen, jonka epäiltiin syyllistyneen sotarikokseen toisen maailmansodan aikana. 

Zentai syntyi Unkarissa ja palveli toisen maailmansodan aikana Unkarin armeijassa. Sotilasarvoltaan hän oli vääpeli. Sodan jälkeen Zentai muutti Perthiin Australiaan. Unkarin hallitus on pyytänyt hänen luovuttamistaan oikeudenkäyntiin Peter Balazs -nimisen 18-vuotiaan juutalaismiehen murhasta, johon Zentain epäillään syyllistyneen marraskuussa 1944. Zentain epäillään kahden muun unkarilaisen sotilaan kanssa hakanneen Balaszin kuoliaaksi ja heittäneen hänen ruumiinsa Tonavaan, koska hän ei käyttänyt keltaista tähteä. 

Zentaita pidettiin yhtenä pahimmista elossa olevista natsisotarikollisista. Simon Wiesenthal -keskus vaati hänen palauttamistaan Unkariin sotaoikeuteen useita kertoja.

Vuonna 2005 alkaneen karkotusprosessin aikana Zentai toistuvasti vakuutti syyttömyyttään. Australian korkein oikeus kuitenkin kielsi elokuussa 2012 Zentain luovuttamisen Unkariin. Syynä Australia ilmoitti, että Zentaita ei voi luovuttaa, sillä vuonna 1944 Unkarissa ei ollut sotarikoksen rikosnimikettä.

Zentai kuoli Perthissa 13. joulukuuta 2017 96-vuotiaana.

## Lähteet
Ken Stott

**Ken Stott** (s. 19. lokakuuta 1955) on skotlantilainen näyttelijä. Hän on näytellyt muun muassa television poliisisarjoissa. Stott oli pääosassa sekä sarjassa *[[Siveyspoliisi (televisiosarja)|Siveyspoliisi]]* (*The Vice*) vuosina 1999–2003, *[[Messias (televisiosarja)|Messias]]* (rikosetsivä Metcalfe), että Ian Rankinin kirjoihin perustuvassa *[[Rebus]]*-sarjassa. Stott toimii mäyrän äänenä elokuvassa *[[Narnian tarinat: Prinssi Kaspian]]*. Hän esittää kääpiö Balinia Peter Jacksonin ohjaamassa *[[Hobitti (elokuvatrilogia)|Hobitti]]*-elokuvatrilogiassa.

## Lähteet

## Aiheesta muualla

* 
*
Ljudmila Tšernyh

**Ljudmila Ivanovna Tšernyh** (, ; 13. kesäkuuta 1935 – 28. heinäkuuta 2017) oli ukrainalainen tähtitieteilijä, joka löysi uransa aikana lukuisia asteroideja. Hän oli naimisissa kollegansa Nikolai Tšernyhin kanssa. Antonín Mrkosin löytämä asteroidi 2325 Tšernyh on nimetty parin mukaan.

## Ura
Vuonna 1959 Tšernyh valmistui fysiikan ja matematiikan tiedekunnasta Irkutskin valtion pedagogisesta instituutista. Sen jälkeen hän työskenteli Irkutskin ajan ja taajuuden tutkimuslaitoksen laboratoriossa vuodesta 1959 vuoteen 1963. Vuosina 1964–1998 hän oli tutkimusavustaja Neuvostoliiton tiedeakatemian teoreettisen tähtitieteen instituutissa ja työskenteli Krimin astrofysiikan observatoriossa. Vuodesta 1998 eteenpäin hän työskenteli vanhempana tutkijana Krimin astrofysiikan observatoriossa. Tšernyh löysi vuosien 1966 ja 1992 välillä yhteensä 268 asteroidia ja määritti tuhansia tarkkoja asteroidien sijainteja. Asteroidin, jonka hän löysi 27. syyskuuta 1973, hän nimesi aviomiehensä kunniaksi *[[6619 Kolja]]ksi.* Vuonna 1990 hän sijoittui naispuolisten tähtitieteilijöiden joukossa pienten planeettojen löydösten lukumäärässä toiselle sijalle. 

## Palkinnot ja kunniamaininnat

* Neuvostoliiton tiedeakatemian tähtitieteellisen neuvoston kolme mitalia: uusien tähtitieteellisten objektien löytämisestä vuonna 1975, tieteellisistä saavutuksista 1979 ja suuren asteroidimäärän löytämisestä 1982. 
* Bulgarian tiedeakatemian kunniamerkki 1984  
* Ukrainan ympäristötieteiden akatemian kansainvälinen palkinto 
* Ukrainan kansallisen tiedeakatemian Je. P. Fjodorov -palkinto 2004 
* Šujan kaupungin kunniakansalaisuus 
* Tšekkiläisen tähtitieteilijän Antonín Mrkosin vuonna 1979 löytämä asteroidi 2325 Tšernyh nimettiin Ljudmila Tšernyhin ja hänen miehensä kunniaksi. MPC:n virallinen nimenjulkistus tapahtui 1. kesäkuuta 1981. 

## Katso myös

* Nikolai Tšernyh

## Lähteet
Nikolai Tšernyh

**Nikolai Stepanovitš Tšernyh** (, ; 6. lokakuuta 1931 – 25. toukokuuta 2004) oli ukrainalainen tähtitieteilijä. 

Tšernyh löysi tai oli mukana löytämässä komeettoja 74P/Smirnova-Tšernyh (4. maaliskuuta 1975) ja 101P/Tšernyh (19. elokuuta 1977). Lisäksi hän havaitsi suuren määrän uusia asteroideja. 

72-vuotiaaksi elänyt Tšernyh oli naimisissa kollegansa Ljudmila Tšernyhin kanssa.

## Lähteet
Fuck for Forest

**Fuck for Forest** (**FFF**) on norjalainen luonnonsuojelujärjestö, joka kerää rahaa sademetsien suojeluun tuottamalla pornografiaa. Järjestö on myös mainostanut asiaansa viuhahduksilla ja seksin harrastamisella julkisella paikalla.

## Lähteet

## Aiheesta muualla

* Virallinen sivusto
ZIL-117

**ZIL-117** () on Zavod imeni Lihatšovan valmistama viisipaikkainen sedanmallinen limusiini. Se perustuu teknisesti seitsenpaikkaiseen ZIL-114 -malliin ja sen seuraaja on ZIL-41041 (1986–2000). 114-malliin verrattuna 117 on lyhyempi sekä pituudeltaan että akseliväliltään. ZIL-117-mallia myytiin mustan, sinisen ja kirsikanvärisenä. Auton valmistaminen aloitettiin vuonna 1971 ja päättyi vuonna 1983.

## Lähteet
Peter O’Donnell

**Peter O’Donnell** (11. huhtikuuta 1920 – 3. toukokuuta 2010) oli brittiläinen sarjakuvantekijä, jonka tuotantoa on muun muassa *[[Modesty Blaise]]*. Häneltä pyydettiin 1969 goottilaista romaania, ja hän suostui mutta vain naisnimimerkillä. Hän julkaisi viktoriaaniseen aikaan sijoittuvia rakkausromaaneja salanimellä **Madeleine Brent**. Nimikirjaimet MB ovat peräisin Modesty Blaisesta. Rakkausromaanien mieshahmot ovat realistisempia kuin naiset. Juonessa on usein jännitystä. Madelaine Brent sai palkintoja, mutta O’Donnell ei voinut käydä niitä ottamassa vastaan.

*Modesty Blaisea* alettiin julkaista vuonna 1963, ja O’Donnell kirjoitti niitä vielä 2000-luvun alussa.

## Tuotanto
### Peter O’Donnell
*[[Modesty Blaise]]* -sarjakuvatarinoita on julkaistu yhteensä 96.
Kirjoina:
* *Modesty Blaise* (*Modesty Blaise*, 1965)
* *Sapelihammas* (*Sabre-Tooth*, 1966)
* *Modesty Blaise ja kuoleman esimaku* (*A Taste for Death*, 1969)
* *Modesty Blaise ja paholainen* (*I, Lucifer*, 1967)
* *Modesty Blaise ja mahdoton neitsyt* (*The Impossible Virgin*, 1971)
* *Pieces of Modesty* (1972)
* *Modesty Blaise, Hopeajumalatar* (*The Silver Mistress*, 1973)
* *Modesty Blaise ja kadonnut rakastaja* (*Last Day in Limbo*, 1976)
* *Dragon’s Claw* (1978)
* *The Xanadu Talisman* (1981)  
* *Modesty Blaise ja operaatio Aamutähti* (*The Night of Morningstar*, 1982)
* *Modesty Blaise ja kalman kouraisu* (*Dead Man’s Handle*, 1985)
* *Vihreä kobra (*Cobra Trap*, 1996, novellikokoelma)
* *Modesty Blaise - mammutin paluu*, novellikokoelma, suom. Asko Alanen. Jalava 2012 .
* *Vapauden tyttäret*, sarjakuva-albumi, suom. Asko Alanen. Jalava 2014 
* *Merirosvon aarre*, suom. Asko Alanen. Jalava 2013  (neljä aikaisemmin suomeksi albumeissa julkaisematonta *Modesty Blaise* -seikkailua vuosilta 1978–1986)

=== Madeleine Brent ===

* *Caterina, kalastajan tytär* (*Tregaron’s Daughter*, 1972)
* *Tuulentavoittelijan morsian* (*Moonraker’s Bride*, 1974)
* *Vaihdokas* (*Kirkby’s Changeling*, 1976)
* *Valkoinen demoni* (*Merlin’s Keep*, 1979)
* *Vaaralliset naamiaiset* (*The Long Mascarade*, 1983)
* *Kauriinkivi* (*The Capricorn Stone*, 1984)
* *Kultainen perhonen* (*A Heritage of Shadows*, 1985)
* *Elektran tytär* (*Stormswift*, 1986)
* *Midzi, tulitukka* (*Golden Urchin*, 1987)

== Lähteet ==


== Aiheesta muualla ==
* [http://sarjakuvat.eurocomics.info/modesty_blaise.html Kaikki suomeksi julkaistut *Modesty Blaise'' -albumit]
Raideväli

**Raideväli** tarkoittaa:

*Auton samalla akselilla olevien renkaiden välistä etäisyyttä renkaan keskeltä mitattuna.
*Rautateillä kahden vierekkäisen raiteen etäisyyttä toisistaan. Ei pidä sekoittaa raideleveyteen.

## Lähteet
Charles Pasqua

**Charles Pasqua** (18. huhtikuuta 1927 Grasse – 29. kesäkuuta 2015) oli ranskalainen gaullistipoliitikko, joka toimi maansa sisäministerinä vuosina 1986–1988 ja 1993–1995. Hän oli jo ensimmäiseen kauteensa mennessä ennättänyt istua niin parlamentin ala- kuin ylähuoneessakin.

Pasqua luki lakia, mutta vaikutti myös liikealalla. Hän perusti vuonna 1999 uuden, oikeistolaisen *Rassemblement pour la France* -puolueen. Hän oli epäonnistuneesti ehdolla vuoden 2002 presidentinvaaleissa, ja hänet valittiin Euroopan parlamentin jäseneksi 1999–2004. Hän istui euroskeptisessä Unioni kansakuntien Euroopan puolesta -ryhmässä.

Pasqua ajautui urallaan useita kertoja skandaaleihin, joista osassa hän joutui korruptiosyytösten kohteeksi. Häntä syytettiin osallisuudesta 570 miljoonan euron asekauppoihin sisällissotaa käyvään Angolaan.
Hänet tuomittiin lokakuussa 2009 vuoden vankeuteen, kahden vuoden ehdolliseen ja sadantuhannen euron sakkoihin.

Vuonna 2010 Pasqua oli uudelleen syytettynä sisäministerikautensa aikaisista korruptiotapauksista.

Vuonna 2015 Pasqua ehdotti tuomittujen islamistien sijoittamista rangaistussiirtokuntiin saarille pois manner-Ranskasta ja pakkotyön ottamista jälleen käyttöön.

## Lähteet
Transports publics genevois

**Transports publics genevois** eli **TPG** on sveitsiläinen Geneven kantonin omistama ja suurinta osaa alueen julkisesta liikenteestä hoitava yritys. TPG harjoittaa linja-auto-, johdinauto- ja raitiovaunuliikennettä. 

## Historiaa
TPG on vuodesta 1900 vuoteen 1977 toimineen *Compagnie Genevoise des Tramways Électriquesin* (CGTE) seuraaja.

## Liikenne

TPG ajaa Geneven ja sen lähikuntien alueella neljää raitiovaunulinjaa, joiden yhteispituus on 33 kilometriä. Johdinautoreittejä on kuusi pituudeltaan yhteensä 30 kilometriä. Linja-autoreittejä on kaikkiaan 48 kpl, joiden pituus on yhteensä 360 kilometriä.

Yrityksen kulkuneuvoilla tehdään vuosittain 200 miljoonaa matkaa, joista 84 miljoonaa on raitiovaunumatkoja.

## Talous
TPG:n kulut olivat vuonna 2015 yhteensä 414 milj. Sfr, josta 56 prosenttia oli henkilöstökuluja. Lipputulot olivat 143 milj. Sfr eli noin 35 prosenttia kuluista. Kantonin ja kuntien tuet olivat 60 prosenttia kuluista.

## Yhteistariffijärjestelmä Unireso
TPG sekä kuusi muuta Geneven ja lähiseudun liikenneyhtiötä ovat sopineet yhteistariffijärjestelmästä nimeltään *Unireso*. Järjestelmässä ovat TPG:n lisäksi mukana valtakunnallinen junayhtiö SBB, geneveläinen laivayhtiö *La Société des Mouettes Genevoises Navigation* (SMGN), vaud’lainen Nyonin seudun linja-autoyhtiö *Les Transports publics de la région nyonnaise* (TPN) sekä Ranskan puolelta annemasselainen *Les Transports Collectifs Annemassiens* (TAC), rautatieyhtiö SNCF sekä Transdev.

## Lähteet

## Aiheesta muualla
 


Carouge panneau 4.08.1.jpg | TPG:n raitiovaunu.
Place-Cornavin-p1030254.jpg| TPG:n johdinauto.
TOSA Palexopo 2013 rail.JPG| Sähköbussin latauspaikka Palexpon pysäkillä Le Grand-Saconnex’ssa.
Jani Haapamäki

**Jani Haapamäki** (s. 15. toukokuuta 1982 Kauhajoki) on suomalainen painija. Hänen lajinsa on kreikkalais-roomalainen paini, jossa hän voitti Euroopan mestaruuden vuonna 2009. Haapamäki edustaa Kauhajoen Karhua ja häntä valmentaa Juha Virtanen.

Haapamäki on harrastanut painia vuodesta 1987 lähtien. Juniorivuosina häntä valmensivat Hannu Vuorenmaa ja Reijo Haaparanta. Haapamäki on voittanut kreikkalais-roomalaisessa painissa SM-kultaa vuosina 2004, 2008 ja 2009 (55 kg) ja hopeaa vuonna 2013 (60 kg). Vuonna 2005 hän voitti suomenmestaruuden vapaapainissa 60&nbsp;kg:n sarjassa.

Vilnan EM-kilpailuissa 2009 Haapamäki voitti kultaa. Finaalissa hänen vastustajansa oli puolalainen Mariusz Los. Haapamäki ei hävinnyt viidessä ottelussa erääkään, vaan voitti kaikki vastustajansa erin 2–0. EM-kilpailuissa hän on saavuttanut mestaruutensa lisäksi vuosina 2004 ja 2008 viidennen sijan 55&nbsp;kg:n sarjassa. Vuonna 2014 hän oli seitsemäs 59&nbsp;kg:n sarjassa. Haapamäki oli seitsemäs myös vuoden 2010 MM-kisoissa 55&nbsp;kg:n sarjassa.

Vuoden 2012 epäonnistuneiden olympiakarsintojen jälkeen Haapamäki piti painista kolmen kuukauden täydellisen tauon muun muassa pelaten golfia. Vuoden 2013 MM-kilpailuissa hän hävisi avausottelunsa yhdysvaltalaiselle Spenser Mangolle 0–4.

Haapamäki harrastaa myös beachfutista. Hän on pelannut FC Nötkötin joukkueessa ja oli voittamassa lajin SM-kultaa vuonna 2005.

## Saavutuksia
* MM-kilpailut:
** 2010, kreikkalais-roomalainen paini, 55 kg, seitsemäs
** 2009, kreikkalais-roomalainen paini, 55 kg, kahdeksas

* EM-kilpailut:
** 2009, kreikkalais-roomalainen paini, 55 kg, kultaa
** 2004 ja 2008 kreikkalais-roomalainen paini, 55 kg, viides
** 2014, kreikkalais-roomalainen paini, 59 kg, seitsemäs

* SM-kilpailut:
** 2004, 2008 ja 2009 kreikkalais-roomalainen paini, 55 kg, kultaa
** 2013 kreikkalais-roomalainen paini, 60 kg, hopeaa
** 2005 vapaapaini, 60 kg, kultaa
** 2005 beachfutis, kultaa

## Lähteet

## Aiheesta muualla
* Jani Haapamäen kotisivut
Weißensee

**Weißensee** on kaupunginosa () Pankowin hallintoalueella (*Bezirk*) Berliinissä. Vuoden 2011 lopussa siellä oli 47&nbsp;693 asukasta. Kaupunginosan pinta-ala on 7,93 km² ja väestötiheys 6014 asukasta/km².

Vuosina 1920–2000 oli olemassa myös Weißensee-niminen hallintoalue. Se käsitti Weißenseen kaupunginosan lisäksi Heinersdorfin, Blankenburgin, Karowin ja Stadtrandsiedlung Malchowin kaupunginosat. Vuonna Weißenseen hallintoalue liitettiin 2001 Pankowin hallintoalueeseen, jonka osana Weißenseen kaupunginosa jatkaa.

Weißensee on saanut nimensä pienen järven mukaan (*Weißer See*, 'valkea järvi'). Kaupunginosa sijaitsee Berliinistä Itämeren rannalle kulkeneen ikiaikaisen kauppareitin varrella. Ensimmäinen säilynyt kirjallinen maininta Weißenseen kylästä on vuodelta 1313.

Weißenseen kulttuurikohteisiin kuuluvat taideteollinen korkeakoulu Kunsthochschule Berlin-Weißensee sekä säveltäjäkortteli Komponistenviertel, jossa kadut on nimetty tunnettujen saksalaisten säveltäjien mukaan.

## Lähteet

## Aiheesta muualla

* Der Weiße See in Berlin-Pankow, Umweltbüro Weissensee. Lisätietoa järvestä ja sen ympäristöstä
Fanaattisuus

**Fanaattisuus** () on kiihkomielistä käyttäytymistä, jonkin asian kiihkomielistä puolustamista. Lievemmässä merkityksessä sanalla tarkoitetaan, että sillä kuvattu henkilö omistaa liikaa aikaa tai vaivaa tiettyyn toimintaan, kuten harrastukseen tai puhtauteen. Sana *fanaticism* tuli englannin kieleen kuvaamaan puritaanisia, jumalalliseen ilmoitukseen nojaavia lahkoja.

## Käsityksiä fanaattisuudesta

Bertrand Russell kirjoitti: ”Fanaattisuus on ensisijaisesti järjen käytön älyllistä vajavaisuutta, sellaista johon filosofiasta löytyy älyllinen vastamyrkky”. Eräässä myöhemmässä radiopuheessaan hän liittää kiihkomielisyyden erityisesti pelkoon.

Filosofi John Passmoren mukaan fanaattisuus-sana voi rappeutua pelkäksi haukkumasanaksi, jolla vastustetaan uusia ajatuksia ja yhteiskunnallista toimeliaisuutta. Passmoren mielestä on tehtävä ero niiden välillä, jotka ovat fanaattisia ja niiden jotka eivät ole fanaattisia keskittyessään asiaansa. Vastakohdaksi Passmore asettaa vapaan keskustelun harjoittamisen, osallistujien kannustamisen asettamaan kysymyksiä, selkeyttämään vastaväitteensä ja erimielisyytensä perusteet. Pehmeää suvaitsevuutta on Passmoren mukaan se, että ajattelija on suvaitsematon virheellisinä pitämiään todisteluita, epäselvää ajattelua ja kyseenalaistamattomia oletuksia kohtaan. Suvaitsevuuden ongelmaksi nousee Passmoren mukaan se, että suvaitsevuuden vaatimus voi tulla niiltä, jotka heti valtaa saatuaan ovat täysin suvaitsemattomia. 

## Katso myös

* Fani
* Dogmi

## Lähteet
Pyhäjärvi (Pyhäjärvi Vpl)

**Pyhäjärvi** (v:sta 1948 ) on järvi Karjalankannaksella Käkisalmen piirissä Leningradin alueella Venäjällä. Järvi kuului Suomelle ennen toisen maailmansodan alueluovutuksia. Suomelle kuuluessaan järvi kuului Pyhäjärven (Vpl) kuntaan, jolle järvi oli antanut nimensä. 

Pyhäjärvi on hevosenkengän muotoinen, kirkasvetinen ja noin 30 metriä syvä. Järven hevosenkengänmuotoisuus johtuu pohjoisrannalta keskelle järveä työntyvästä suuresta niemestä. Pohjoisesta työntyvä niemi ja eteläosan saaret jakavat järven kahteen selkään, josta hieman isompi läntinen selkä on 13 kilometriä pitkä. Pyhäjärven pinta on 19,4 metriä merenpinnan yläpuolella ja se kuuluu Vuoksen vesistöön. Pyhäjärveen laskee idästä Yläjärvi. Pyhäjärvi puolestaan laskee vetensä kolme kilometriä pitkää Pikonjokea pitkin Pyhäjärven länsipuolella olevaan Kiimajärveen. Pyhäjärven suurimmat saaret ovat Kiskonsaari ja Heinsaari järven eteläosassa ja Ivaskansaari järven pohjoisosassa.

Pyhäjärven rannoilla oli Suomelle kuuluessaan 15 kylää, muun muassa järven pohjoisosaan työntyvällä niemellä sijainneet Pyhäjärven kirkonkylä eli Pyhäkylä, Orola, Sumpula, Lahnavalkama ja Larjala sekä niemen välittömässä läheisyydessä samannimisellä saarella sijainnut Ivaskansaari, järven länsirannalla Pyhäjärven asemakylä, Pölhölä, Kivipaarina ja Suhapaarina, etelärannalla sijainneet Jaama, Tolsterniemi ja Kostermaa sekä itärannalla Matiskala, Salitsanranta ja Inkilä. 

## Lähteet
Ikelä

**Ikelä** on kylä Halikossa. Kylä sijaitsee Ikeläntien varrella peltojen ympäröimänä. Kylän pohjoisosa on metsäistä Pitkämäkeä. Ikelän länsilaidassa virtaa Purilanjoki.

Ikelän alue on Halikon vanhimpia maanviljelysseutuja. Varhaiskeskiajalla Halikon asutus oli keskittynyt Purilan- ja Halikonjokilaaksoihin, missä myös Ikelä sijaitsee. Kylässä oli kuitenkin vain kolme suurta kantatilaa aina 1900-luvun alkuun saakka, jolloin talojen maita lohkottiin. Torppia ja mäkitupia sen sijaan oli kylässä useita. Halikon kiertokoulunopettaja Hagman asui Ikelässä 1880-luvulla. Nykyisin Ikeläntien varrelle on ilmestynyt myös omakotiasutusta, sillä kylä sijaitsee aivan 110-tien läheisyydessä.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Mathieu Sprengers

**Mathieu (Jeu) Sprengers** (24. toukokuuta 1938 Tegelen &ndash; 6. huhtikuuta 2008) oli alankomaalainen urheilujohtaja. Hän toimi maansa jalkapalloliiton puheenjohtajana ja Uefan hallituksen jäsenenä.

## Varhaisvuodet
Sprengers syntyi teurastajan perheeseen. Päätettyään opintonsa Tilburgin yliopistossa hän alkoi työskennellä konsulttina. Myöhemmin hän toimi tehtaan johtajana.

## Ura urheilun parissa
Vuonna&nbsp;1976 Sprengers aloitti Venlon kaupungissa toimivan VVV-Venlo-seuran rahastonhoitajana. Vuosina&nbsp;1981&ndash;1990 hän toimi seuran puheenjohtajana. Saatuaan vuonna&nbsp;1990 sydäninfarktin hän luopui tästä toimestaan ja vetäytyi tehtävistään tehtaan johdossa. Työskenneltyään jalkapalloliitossa taloustehtävissä Sprengers valittiin vuonna&nbsp;1993 Jo van Marlen seuraajaksi Alankomaiden jalkapalloliiton puheenjohtajaksi. Alankomaiden järjestettyä yhdessä Belgian kanssa vuoden 2000 Euroopan-mestaruuskisat Sprengers siirtyi Uefan rahastonhoitajaksi. Hän toimi varapuheenjohtajana vuoden&nbsp;2004 EM-kisoissa. 27. maaliskuuta 2008 ilmoitettiin, että Sprengers luopuisi kaikista tehtävistään sairastuttuaan vakavasti. Hänelle Belgian Genkissä tehty leikkaus ei kuitenkaan riittänyt sairauden voittamiseen.

## Lähteet
Limburgs Dagblad -lehden artikkeli Sprengersistä 

Limburgs Dagblad -lehden uutinen kuolemasta